Գո Նագաի

**Կիոսի Նագաի** (ճապ.՝ 永井 潔, ), ավելի հայտնի է որպես **Գո Նագաի** (ճապ.՝ 永井豪), հայտնի ճապոնացի մանգակա, գիտական ֆանտաստիկայի, սարսափի և էրոտիկայի ժանրերի բազմաթիվ ստեղծագործությունների հեղինակ։ Լայնորեն հայտնի է այնպիսի ստեղծագործություններով, ինչպիսիք են Cutie Honey-ը, Devilman-ը և Mazinger Z-ը, որոնք գրվել են 70-ականներին։ Հայտնի է նաև որպես էրոտիզմի և սև հումորի տարրերով մանգայի ստեղծող։ Քանի որ մանգան ստեղծվել է քոդոմոյի համար 60-70-ական թվականներին, Նագաիի աշխատանքը համարվում էր արմատական նորամուծություն, վայելելով հսկայական ժողովրդականություն, բայց միևնույն ժամանակ առաջացնելով զանգվածային բողոքներ և սկանդալներ, ներառյալ գրքերի հանրային այրումը: Նագաին նաև առանցքային դեր է խաղացել մեխայի՝ որպես անիմե ժանրի զարգացման գործում։

## Վաղ կյանք
Գո Նագաին ծնվել է 1945 թվականի սեպտեմբերի 6-ին Իսիկավա պրեֆեկտուրայի Վաձիմա քաղաքում։ Հոր անունը Յոսիո էր, մոր անունը՝ Ֆուձիկո։ Ընտանիքում 5 երեխա կար։ Հոր մահից հետո Կիոսին մոր և չորս եղբայրների հետ տեղափոխվում է Տոկիո։ Մանուկ հասակում հետաքրքրվել է Գյուստավ Դորեի (մասնավորապես՝ «Աստվածային կատակերգության» ճապոնական հրատարակությամբ) և Օսամու Տեձուկայի գործերով (այն պահից, երբ եղբայրը Կիոսիին է նվիրել «Կորուսյալ աշխարհ» մանգայի (ճապ.՝ ロスト・ワールド) պատճենը):

Տոկիոյի Իտաբասիում բարձրագույն դպրոցն ավարտելուց հետո լրջորեն հետաքրքրվել է մանգայով։ Մինչ Վասեդայի համալսարան ընդունվելը, Նագաին ծանր փորլուծություն է ունեցել, որը տևել է 3 շաբաթ։ Նագաին, վստահ լինելով, որ ինքը մահանում է, որոշել է «իր հետքը» թողնել՝ գրելով իր ստեղծագործությունը։ Շուտով նրան տեղափոխել են հիվանդանոց և պարզվել է, որ երիտասարդը տառապել է կոլիտով, և նա արագ ապաքինվել է պատշաճ խնամքի շնորհիվ։ Այդ իրադարձությունը արմատապես փոխել է Նագաի կյանքը. նա թողել է համալսարանական դպրոցը երրորդ ամսում՝ որոշելով հաստատապես սկսել իր կարիերան որպես մանգակա:

Կիոսին իր եղբոր՝ Յասուտակայի աջակցությամբ ստեղծել է իր առաջին մանգա ստեղծագործությունները։ Սկզբում գործերը վատ էին ընթանում, նրա մայրը կտրականապես դեմ էր Նագաի մանգակա դառնալուն, և տպագրության ներկայացված բոլոր աշխատանքները մերժվեցին։ Տարածված վարկած կար, որ դրան նպաստել էր մայրը, ով գաղտնի կապվել էր հրատարակչությունների հետ՝ համոզելով նրանց վերադարձնել Նագաի ստեղծագործությունները։ Չնայած դրան, Սյոտարո Իսինոմորին *Shōnen Sunday* հրատարակչությունից առաջինն էր, ով հետաքրքրվեց Նագաիի ստեղծագործություններով և որոշեց անձամբ կապվել նրա հետ: Այսպիսով, իր եղբոր՝ Յասուտակայի հետ համատեղ ստեղծված մի քանի փորձնական աշխատանքների շնորհիվ Գո Նագաին 1965 թվականին ընդունվել է Իսինոմորիի ստուդիա։

Փորձնական մանգան ստեղծվել է նինջաների մասին գիտաֆանտաստիկայի ժանրում, որը դարձավ մեկ այլ ստեղծագործության՝ Kuro no Shishi նախատիպը։ Այդ ժամանակ Նագաին 19 տարեկան էր, և մեկ տարվա ընթացքում նա գրել է 88 էջ։ Սակայն մանգան դեռևս վերնագիր չուներ։ Իսինոմորին, տեսնելով աշխատանքը, գովեց Նագաին, բայց նշեց, որ սյուժեն չափազանց թերի է և պետք է նորից ստուգվի: Մի քանի օր անց Իսինոմորին հրավիրեց Նագաին՝ օգնելու ստեղծել մանգա, որը, սակայն, այդպես էլ չհրապարակվեց և մոռացվեց մինչև 2007 թվականը, երբ այն հրապարակվեց Comic Ran ամսագրում TWINS Sengoku Busho Retsuden «Մարդասպան» վերնագրով «(ճապ․՝ 殺刃者 Սացուձինսյա): Ֆորմալ առումով, Գո Նագաի կարիերայի սկիզբը կարելի է համարել 1967 թվականը, չնայած դեռ այդ ժամանակ երիտասարդը հանդիպել էր մոր դիմադրությանը։

## Առաջին աշխատանքներ
Սյոտարո Իսինոմորիի հետ համագործակցելուց հետո Նագաին ստեղծել է իր առաջին պրոֆեսիոնալ աշխատանքը՝ «Դետեկտիվ Պոլիկիտի» (ճապ․՝ 目明かしポリ吉 Մեակասի Պոլիկիտի), որը կարճ կատակերգություն էր և 1967 թվականին տպագրվել էր *Bokura* ամսագրում «Կոդանսյա» հրատարակչության կողմից։ Հենց այդ ժամանակ էլ «Տիբիկկո Կայձյու Յադամոն» անիմացիոն սերիալի մանգայի ադապտացիայի վրա աշխատելիս մանգան տպագրվել է նույն ամսագրում 1967 թվականին:

## Հաջողություն և սկանդալ
մինի|Գո Նագաին իր ստուդիայում, Տոկիո
Կարիերան սկսելուց մի քանի տարի հետո Նագաին մեծ հաջողությունների է հասել։ Լինելով դեռևս «անանուն մանգակա»՝ դարձել է լրատվամիջոցների բանավեճերի առարկա:

1968 թվականին Shueisha նոր հրատարակչությունը պատրաստվել է հրապարակել առաջին մանգան իր *Weekly Shōnen Jump* ամսագրում։ Նագաին դարձել է մանգակի գլխավոր թեկնածուներից մեկը, ում աշխատանքը կարող էր տպագրել հրատարակչությունը։ Այսպիսով, Նագաին որոշել է գրել լիարժեք ստեղծագործություններ և ոչ թե պատմվածքներ, որոնք նա նախկինում ստեղծել էր մեծ քանակությամբ։ Այսպես ստեղծվել է Harenchi Gakuen մանգան, որը դարձել է Նագաի ամենահաջող գործերից մեկը, իսկ *[[Weekly Shonen Jump|Weekly Shōnen Jump]]* ամսագիրն առաջին օրերին վաճառել է մեկ միլիոն օրինակ։ Դա նաև առաջին մանգան է, որը պարունակում է էրոտիկայի (բայց ոչ հենթայի) տարրեր․ այդպիսով Նագաին դարձել է էտտի ժանրի հիմնադիրը՝ բացելով նոր դուռ դեպի մանգայի պատմություն և դառնալով մի ամբողջ սերնդի դեմք։ 

Աշխատանքը լրջորեն ազդել է մանգայի ժամանակակից ընկալումների վրա Ճապոնիայում։ Շուտով անիմե ադապտացիաներ և նոր հեռուստաշոուներ սկսել են արտադրվել մանգայի հիման վրա։ Աշխատանքը առանցքային դեր է խաղացել Shōnen Jump ամսագրի զարգացման գործում, որը մեկ շաբաթվա ընթացքում վաճառվել է միլիոնավոր օրինակներով։

Harenchi Gakuen մանգայի թողարկումից հետո այն համարվել է սկանդալային, հայտնվել է քննադատության տակ՝ չափազանց գռեհիկ լինելու և երեխաներիմոտ ցանկասիրություն խրախուսելու համար: Տղամարդկանց մանգայի կերպարները, ուսանողներն ու ուսուցիչները նկարագրվել են որպես աղջիկների կիսաշրջազգեստի տակ կիսավարտիք տեսնելու ցանկությամբ մտահոգվածներ: Շատ ծնողական և կանանց կազմակերպություններ բացահայտ բողոք են արտահայտել մանգայի դեմ, իսկ որոշ մարդիկ կազմակերպեցին տանկոբոնների հրապարակային այրումը: Harnchi Gakuen-ի դեմ պայքարում հատկապես մեծ ներդրում է ունեցել Ծնողների և ուսուցիչների ասոցիացիան (ԾՈՒԱ)՝ բացահայտ «պատերազմ» կազմակերպելով մանգայի դեմ։ Դա շատ բացասական ազդեցություն է ունեցել Նագաիի հեղինակության վրա. նա ձգտում է խուսափել լրագրողներից և նոր հարցազրույցներից՝ ձեռք բերելով «հասարակության թշնամու» համբավ, սակայն, ըստ նրա, մանգա ստեղծելիս ինքը չի անցել թույլատրելիի սահմանը։ 

Մանգան ստեղծելիս Նագաին չէր պատկերացնում, որ իր աշխատանքը այդքան բողոքի կհանգեցնի, քանի որ ի սկզբանե մանգան ստեղծել է մեծահասակ հանդիսատեսի համար և որպես իր չափանիշների հիմք ընդունել է հանրաճանաչ ֆիլմեր, որոնք նախատեսված էին մինչև 18 տարեկան դեռահաս հանդիսատեսի համար: Միևնույն ժամանակ, ստեղծագործությունը չէր պարունակում սեքսուալ տեսարաններ կամ սեռական օրգանների պատկերներ։ ԾՈՒԱ-ի լայնածավալ բողոքի ֆոնին շատ երկրպագուներ շարունակեցին աջակցել Նագաին՝ նամակներ ուղարկելով նրան, սակայն առանձին նամակներում նշվել է, որ երկրպագուները մանգան կարդացել են իրենց ծնողներից գաղտնի՝ վախենալով, որ նրանք կարող են պատժել իրենց։

Բողոքի ցույցերն ուղղված էին ոչ միայն բուն մանգայի, այլև դրա էկրանացման դեմ։ ԾՈՒԱ կազմակերպությունը փորձել է դադարեցնել ամսագրերի տարածումը ճապոնական խանութներում։ Նագաին ստիպված է եղել ժամանակավորապես դադարեցնել մանգայի թողարկումը՝ դրա համար անսովոր ավարտ ունենալով։ Էրոտիկ կատակերգությունը վերածվեց արյունալի կռվի ուսուցիչների և ուսանողների միջև, ովքեր, պաշտպանելով իրենց իդեալներն ու արտահայտվելու ազատությունը, մահանում էին ԾՈՒԱ կազմակերպության անդամների ձեռքով։ Դա մի տեսակ հեգնական պատասխան էր ԾՈՒԱ-ի կողմից իրենց «պատերազմին»։ Սակայն աշխատության հրատարակությունը չավարտվեց և մի քանի տարի անց վերսկսվեց։ Հետագայում, ընդօրինակելով նրան, Նագաին ստեղծել է «Գակուեն տայկուցուօտոկո» (ճապ․՝ ガクエン退屈男, «Ձանձրացած գիմնազիստներ» մանգան՝ նկարագրելով երիտասարդ և ավագ սերունդների միջև զինված պայքարը, ինչպես նաև Abashiri Ikka մանգան՝ ծաղրելով ԾՈՒԱ–ի բողոքները։ Իր ժամանակին այն լայն տարածում գտավ։

## Ստեղծագործություն
Վաղ շրջանի Harenchi Gakuen ստեղծագործության մեջ Նագաին օգտագործել է էրոտիկ տարրեր, իսկ երեխաների համար նախատեսված այլ ստեղծագործություններում ծայրահեղ բռնության տեսարաններ՝ այդպիսով կոտրելով տաբուները և ձեռք բերելով «կասկածելի» հեղինակի համբավ։

1970-ական թվականներին սկսեց է գրել մեխա ժանրի ստեղծագործություններ՝ ստեղծելով այնպիսի հայտնի գործեր, ինչպիսիք են Mazinger Z, Great Mazinger, Grendizer, իսկ ավելի ուշ՝ Mazinkaiser։ Մանգա Mazinger-ն առաջինն էր, որտեղ ցուցադրվել է հսկա ռոբոտ, որն ուղղակիորեն ղեկավարվում էր գլխավոր հերոսի կողմից: Դրա վրա հիմնված անիմե սերիալը  համարվում է ամենահաջող մեխա սերիալներից մեկը, իսկ ռոբոտի և օդաչուի գաղափարը սկսեց լայնորեն կիրառվել 70-ականների կեսերին այլ մեխա սերիալներում:

Նագաի մեկ այլ հայտնի ստեղծագործություն է մանգա Devilman-ը, որտեղ գլխավոր դևի հերոսը պայքարում է այլ դևերի հորդաների դեմ: Մանգայի հիման վրա ստեղծված անիմե սերիալում բռնության և կոշտության տեսարանների մեծ մասը հանվել է։ Հետագայում Նագաին  ստեղծեց այդ մանգայի նոր տարբերակը՝ Devil Lady-ն, որտեղ գլխավոր հերոսը կին էր։ 1972 թվականին Նագաին միաժամանակ ստեղծել է կոմիքսներ 5 տարբեր հրատարակչությունների համար։

Նագաի մեկ այլ հայտնի ստեղծագործություն է համարվում *Cutie Honey*-ն՝ մահո-շոջո ժանրի առաջին գործերից մեկը, որը կարևոր դեր է խաղացել այդ ժանրի ձևավորման գործում։ Հետագայում ստեղծված Majokko Tickle աշխատանքը, լինելով ավելի «ավանդական», ավելի քիչ ժողովրդականություն է ձեռք բերել։
1980 թվականին Նագաին ստացել է 4-րդ «Կոդանսյա»  մանգա մրցանակը Susano Oh ստեղծագործության համար:

2021 թվականին նկարել է գլուխ է Օսամու Տեձուկի Barbara մանգայի համար:

2024 թվականին Իսիկավա պրեֆեկտուրայում գտնվող Գո Նագաի թանգարանը ամբողջությամբ այրվել է Ճապոնական ծովում տեղի ունեցած երկրաշարժից հետո։

## Նագայի ստեղծագործությունների էկրանարկումներ
* Devilman (ճապ.՝ デビルマン) (անիմե շարք, 1972)
* Mazinger Z (ճապ.՝ マジンガーZ) (անիմե շարք, 1972)
* Mazinger Z tai Devilman (ճապ.՝ マジンガーZ対デビルマン) (լիամետրաժ ֆիլմ, պրեմիերան՝ 1973 թվականի հուլիսի 18-ին)
* Dororon Enma-kun (ճապ.՝ ドロロンえん魔くん) (անիմե շարք, 1973)
* Cutie Honey (ճապ.՝ キューティーハニー) (անիմե շարք, 1973)
* Getter Robo (ճապ.՝ ゲッターロボ) (անիմե շարք, 1974)
* Mazinger Z tai Ankoku Daishougun (ճապ.՝ マジンガーZ対暗黒大将軍) (լիամետրաժ ֆիլմ, 1974)
* Great Mazinger (ճապ.՝ グレートマジンガー) (անիմե շարք, 1974)
* Great Mazinger tai Getter Robo (ճապ.՝ グレートマジンガー対ゲッターロボ) (լիամետրաժ ֆիլմ, 1975)
* Getter Robo G (ճապ.՝ ゲッターロボ G) (անիմե շարք, 1975)
* Great Mazinger vs. Getter Robo G: Kuchu Daigekitotsu (ճապ.՝ グレートマジンガー対ゲッターロボG 空中大激突) (լիամետրաժ ֆիլմ, 1975)
* Uchuu Enban Daisensou (ճապ.՝ 宇宙円盤大戦争) (լիամետրաժ ֆիլմ, 1975)
* Koutetsu Jeeg (ճապ.՝ 鋼鉄ジーグ) (անիմե շարք 1975)
* UFO Robot Grendizer (ճապ.՝ UFOロボ グレンダイザー) (անիմե շարք, 1975)
* UFO Robot Grendizer tai Great Mazinger (ճապ.՝ UFOロボ グレンダイザー対グレートマジンガー) (լիամետրաժ ֆիլմ, 1976)
* Daikyu Maryu Gaiking (ճապ.՝ 大空魔竜ガイキング) (անիմե շարք 1976)։ Նագաին կոնֆլիկտ է ունեցել Թոեի հետ՝ կապված հեղինակային իրավունքների հետ, ինչի պատճառով դադարեցրել է համագործակցությունը
* Groizer X (ճապ.՝ グロイザーX) (անիմե շարք, 1976)
* Grendizer, Getter Robo G, Great Mazinger: Kessen! Daikaijuu (ճապ.՝ グレンダイザー・ゲッターロボG・グレートマジンガー 決戦!大海獣) (լիամետրաժ ֆիլմ, 1976)
* Majokko Tickle (ճապ.՝ 魔女っ子チックル) (անիմե շարք, 1978)
* Psycho Armor Govarian (ճապ.՝ サイコアーマーゴーバリアン) (անիմե շարք, 1983)
* God Mazinger (ճապ.՝ ゴッドマジンガー) (անիմե շարք, հեռարձակումը սկսվել է 1984 թվականի ապրիլի 15-ին)
* Chounouryoku Shōjo Barabanba (ճապ.՝ 超能力少女バラバンバ) (OVA, 1985)
* Mujigen Hunter Fandora (ճապ.՝ 夢次元ハンターファンドラ) (OVA, 1985)
* Violence Jack: Harem Bomber (ճապ.՝ バイオレンスジャックハーレムボンバー) (OVA, 1986)
* Devilman: Tanjo Hen (ճապ.՝ デビルマン誕生編) (OVA, 1987)
* Violence Jack: Evil Town (バイオレンスジャック地獄街) (OVA, 1988)
* Juushin Liger (ճապ.՝ 獣神ライガー) (անիմե շարք, 1989)
* Shutendoji (ճապ.՝ 手天童子) (OVA, 1989)
* Devilman: Yocho Sirène Hen (ճապ.՝ デビルマン 妖鳥シレーヌ編) (OVA, 1990)
* Violence Jack: Hell's Wind Hen (ճապ.՝ バイオレンスジャック ヘルスウインド編) (OVA, 1990)
* Getter Robo Go (ճապ.՝ ゲッターロボ號) (անիմե շարք 1991)
* CB Chara Nagai Go World (ճապ.՝ CBキャラ永井豪ワールド) (OVA, 1991)
* Abashiri Family (ճապ.՝ あばしり一家) (OVA, 1991)
* Kekko Kamen (ճապ.՝ けっこう仮面) (OVA, 1991)
* Kyukioku no Sex Adventure Kamasutra (ճապ.՝ 究極のSEXアドベンチャー カーマスートラ) (1992)
* Iron Virgin Jun (ճապ.՝ 鉄の処女JUN) (OVA, 1992)
* Oira Sukeban (ճապ.՝ おいら女蛮スケバン) (OVA, 1992)
* Hanappe Bazooka (ճապ.՝ 花平バズーカ) (OVA, 1992)
* Black Lion (ճապ.՝ 黒の獅士) (OVA, 1992)
* New Cutie Honey (ճապ.՝ 新・キューティーハニー) (OVA, 1994)
* Heisei Harenchi Gakuen (ճապ.՝ 平成ハレンチ学園) (OVA, 1996)
* Harenchi Koumon Manyuuki (ճապ.՝ ハレンチ紅門マン遊記) (OVA, 1996)
* Cutie Honey F (ճապ.՝ キューティーハニーFﾌﾗｯｼｭ) (անիմե շարք, 1997)
* Cutie Honey F (ճապ.՝ キューティーハニーFﾌﾗｯｼｭ) (լիամետրաժ ֆիլմ, 1997)
* Getter Robo Armageddon (ճապ.՝ 真ゲッターロボ｢世界最後の日｣) (OVA, 1998)
* Devil Lady (ճապ.՝ デビルマンレディー) (անիմե շարք 1998)
* Amon: The Apocalypse of Devilman (ճապ.՝ デビルマン黙示録) (OVA, 2000)
* Shin Getter Robo vs Neo Getter Robo (ճապ.՝ 真ゲッターロボ対ネオゲッターロボ) (OVA, 2000)
* Mazinkaiser (ճապ.՝ マジンカイザー) (OVA, 2001)
* Demon Lord Dante (ճապ.՝ 魔王ダンテ  ) (անիմե շարք, 2002)
* Mazinkaiser: Death! The Great General of Darkness (ճապ.՝ マジンカイザー死闘!暗黒大将軍) (OVA, 2003)
* New Getter Robo (ճապ.՝ 新ゲッターロボ) (OVA)
* Panda-Z — The Robonimation (ճապ.՝ パンダーゼット) (անիմե շարք, 2004)
* Re: Cutie Honey (ճապ.՝ Re:キューティーハニー) (OVA)
* Gaiking Legend of Daiku-Maryu (ճապ.՝ ガイキング) (անիմե շարք, 2005)
* Demon Prince Enma (ճապ.՝ 鬼公子炎魔) (OVA, 2006)
* Koutetsushin Jeeg (ճապ.՝ 鋼鉄神ジーグ ) (անիմե շարք, 2007)
* Shin Mazinger Shougeki! Z Hen (ճապ.՝ 真マジンガー衝撃!Z編) (անիմե շարք, 2009)
* Mazinkaiser SKL (ճապ.՝ マジンカイザーSKL) (OVA, 2010)
* Dororon Enma-kun Meeramera (ճապ.՝ Dororonえん魔くんメ~ラめら) (անիմե շարք, 2011)
* Devilman: Crybaby (անիմե շարք, թողարկվել է 2018 թվականին Netflix-ում)

## Ծանոթագրություններ

Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Գրական կեղծանուններով հայտնի հեղինակներ
Կատեգորիա:Ճապոնացի ֆանտաստ գրողներ
Կատեգորիա:Մանգականեր